Miksha

Miksha er et norsk industrielt metalband.

Bandet ble stiftet i Vadsø i 1999 av Tor-Åge Ballo, Fritz Pettersen og Kim-Erling Johansen. Da alle tre i 2002 flyttet til Trondheim ble Mathis Ståle Mathisen fra Alta også en del av bandet. Gjennombruddet kom like etter, med seier i Trøndersk mesterskap i pop og rock. Bandet har vært på turne i både England og Skandinavia. Bandet ble senere lokalisert i Oslo.

Collect Your Hazardous Waste
Collect Your Hazardous Waste ble utgitt i Norge, og i slutten av 2005 fikk bandet en kontrakt med engelske Anticulture Records slik at albumet også ble distribuert i Europa.<ref>«Selges i utlandet», Finnmark Dagblad 15. desember 2005</ref>Ukas urørt (u42) Miksha, NRK.no

Albumet fikk terningkast 4 i Finnmark Dagblad. Sangene var «råe» med klar lyd, «brutalt god produksjon». Samtidig som musikken var «overbevisende», var det «synd for Miksha at den totale massen blir fryktelig lik. Jeg savner en sang som setter seg på hjernen, eller som jeg i det minste husker en frase fra».Albumanmeldelse av Torgeir Ekeland, Finnmark Dagblad 7. januar 2005 Adresseavisen skrev seinere at bruken av synth «nikket litt vel mye mot for eksempel Nine Inch Nails på sitt mest vulgærpompøse, og hele lydbildet, spesielt i de roligste partiene, kunne nærme seg det platte».

Magasinet Mute ga 7 av 10. Collect Your Hazardous Waste var «ikke langt unna å være en kanonskive». Samtidig balanserte de «på en hårfin linje av industrielle metal-klisjéer» og var «nære åp å gi seg hen til klisjéene». En spilletid på 54 minutter sto også i fare for å gjøre slutten av albumet «uengasjerende».Albumanmeldelse av Rune Aas, Mute 15/2005 Samme karakter ga webzinen Burn Your Ears. Mange ideer og at «det vanlige vers-refrengskjemaet er ofte brutt», gjorde at albumet holdt seg « spennende over lengre tid» selv om «noen låter er litt mindre smellende».Albumanmeldelse av Chris, Burn Your Ears Webzine 1. mai 2006

The Vulture Conspiracy
Album nummer to ble spilt inn med Henning Ramseth og med bidrag på en av sangene fra Vadsø Mannssangforening.«Ny skive fra Miksha», Finnmarken 23. mars 2009 Etter innspilling i 2007 foregikk miksing i nesten to år før albumet ble sluppet i mars 2009. Enkeltsanger ble lagt ut på Myspace som smakebiter.«Endelig plateklar», Altaposten 21. februar 2009Adresseavisen og Altaposten ga begge terningkast 5. Førstnevnte mente at elementer av synth og programmering var mye bedre innarbeidet i musikken. Samtidig som metallen var «blypumpende» var det også struttende og lekende. «Dette er hard, variert og kompleks metall – latterlig lett å bli suggerert av. Omtrent det eneste jeg savner på denne plata, er en monsterpåle av en metallhit».Albumanmeldelse av Magne Gisvold, Adresseavisen 17. mars 2009Altaposten skreiv at det «kompromissløse» i musikken gjorde det utfordrende å lytte til, men at det var givende. Bandet hadde ettertenksomme tekster og en dramaturgi som «nærmest gir filmepiske assosiasjoner», som «en psyko-thriller» eller som om «selveste omen har blitt voksen». Metallen var godt ivaretatt: «Feite metalriff, maskingevær-trommer og musikalske knyttneveslag [...] Låtene er bedre enn noensinne».Albumanmeldelse av Rolf Edmund Lund, Altaposten 27. mars 2009

Bandmedlemmer
Tor Åge Ballo – vokal, gitar
Fritz R. Pettersen – vokal, bassgitar
Kim-Erling Johansen – trommer
Mathis Ståle Mathisen – gitar

Diskografi
2002 – Mikza EP
2004 – Collect Your Hazardous Waste (reutgitt 2005, Anticulture Records)
2009 – The Vulture Conspiracy'' (The Perfect Hoax)

Referanser

 Eksterne lenker 
Albumanmeldelse, MetalStorm.net 9. august 2005


Kategori:Band etablert i 1999
Kategori:Kultur i Vadsø
Kategori:Norske industriell metal-band